EM i ishockey for menn 1921

EM i ishockey for menn 1921 var det sjette europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet var det første som ble arrangert etter første verdenskrig. Kun to lag deltok, Sverige og Tsjekkoslovakia, som møttes til én kamp i Stockholm i Sverige den 18. februar 1921.
Sverige vant sin første EM-tittel etter å ha slått Tsjekkoslovakia 7–4. Dog verserer det en del usikkerhet om både kampforløpet og sluttresultatet. Det svenske ishockeyforbundet mente at kampen endte 7−4 mens Tsjekkoslovakia hevdet at kampen endte 6−4. LIHG anså opprinnelig 6−4 som offisielt resultat, men dette ble senere endret til 7−4.


== Bakgrunn ==
I forbindelse med ishockeyturneringen under Sommer-OL i Antwerpen avholdt Det internasjonale ishockeyforbundet (Ligue International de Hockey sur Glace, LIHG) sin åttende årskongress den 26. april 1920. På kongressen ble det vedtatt å arrangere et verdens- og europamesterskap i det påfølgende år med Tsjekkoslovakia som vertsnasjon. Dette var en erstatning for EM-turneringen som skulle ha blitt arrangert i Böhmen i 1915 men som hadde blitt avlyst på grunn av første verdenskrig. Dette ble endret da værforholdene i Praha viste seg for å være upålitelige. De  tsjekkoslovakiske vertene bad derfor Sverige om å overta vertsskapet, noe de aksepterte. Sverige hadde gjort sin internasjonale debut ved OL 1920, hvor de hadde spilt mot Canada i gullmedaljerunden og tapte senere bronsemedaljekampen til Tsjekkoslovakia.Innledningsvis ble turneringen organisert som et verdensmesterskap ettersom at alle deltakerne i OL-turneringen hadde blitt invitert, altså USA, Canada, Tsjekkoslovakia, Frankrike, Belgia og Sveits. Canada så vel som USA lovte å sende lag, men det endte med at kun var Sverige og Tsjekkoslovakia som stilte opp.Tsjekkoslovakia, som arvtakeren til Böhmens landslag, var i årene innen første verdenskrig en av ishockeystormaktene og en av grunnleggerne av LIHG i 1908. Det tsjekkoslovakiske laget kom uforberedt da den milde vinteren i Praha hadde gjort det vanskelig å forberede seg tilstrekkelig for turneringen.


== Arena ==


== Tilmeldte lag ==
Alle syv lag som deltok i OL-turneringen året før ble invitert til det som skulle ha vært et kombinert verdens- og europamesterskap. Kun Sverige og Tsjekkoslovakia stilte opp, og turneringen ble derfor avholdt utelukkende som et europamesterskap.


== Turneringsformat ==
Ved LIHGs årskongress i 1920 besluttet LIHG seg for en større revisjon av ishockeyreglene. De canadiske reglene ble vedtatt uten revisjon, hvilket innebar at hvert lag skulle bestå av seks spillere (én målvakt, to backer og tre løpere) med to innbyttere. Roveren ble dermed avskaffet. Spilletiden ble fastslått til å være perioder à 20 minutter effektiv tid for verdensmesterskap, og to perioder à 20 minutter for andre kamper. Ved uavgjort etter ordinær tid kunne kampen forlenges med to perioder à 5 minutters overtid inntil det forelå en avgjørelse.


== Tropper ==


== Resultat ==
Omkring 6 000 tilskuere — inkludert medlemmer av den svenske kongefamilien — hadde tatt seg inn til Stockholms Olympiastadion for å se oppgjøret.Svenskenes samspill og hastighet var avgjørende for den svenske seieren. Einar Lundell tok ledelsen allerede etter tre minutter med et overrumplende langskudd fra midten. Den tsjekkoslovakiske målvakten Karel Wälzer ble forstyrret av den elektriske belysningen, som hadde blitt plassert ikke forholdsvist lavt over isen bak målene. Denne belysningen fikk isen til å gløde i nattemørket og var så sterkt at stjernespilleren Karel «Káďa» Pešek måtte spille første periode med solbriller. De tsjekkiske spillerne var uvant med disse visuelle forholdene ettersom de hadde trent på dagtid. Erik Burman satte inn 2–0 åtte minutter ut i perioden med et raskt skudd etter forarbeid av Einar «Stor-Klas» Svensson. «Stor-Klas» satte inn 3–0 to minutter senere, og etter ytterligere to minutter økte Georg «Fransman»-Johansson ledelsen til 4–0 med et langskudd. Tsjekkerne fikk pyntet på resultatet da den svenske målvakten overrumplet av et langskudd fra høyresiden av Valentin Loos, og stillingen var 4–1 til pause.Andre periode startet endda mere intensivt. Tre minutter ut i andre periode stormet Burman og Einar Lindqvist frem over banen og Burman skøt pucken rett i magebeskytteren til den tsjekkiske målvakten Wälzer. «Fransman»-Johansson fikk returen og satte inn 5–1. Sekunder senere skøt «Stor-Klas» Svensson fra høyresiden et langskudd mot mål, som ble styrt inn av Burman og ga svenskene en 6–1-ledelse. Lindqvist pådro seg en utvisning, noe tsjekkerne utnyttet kynisk. «Káďa» Pešek — som nå hadde lagt fra seg solbrillene — brøt gjennom det svenske forsvaret og sendte en pasning til Josef Šroubek, som fintet ut den svenske målvakten og reduserte til 6–2. Målet ga nytt liv i det tsjekkoslovakiske laget, og da Lindqvist pådro seg en ny utvisning reduserte Loos til 6–3 etter forarbeid av Jaroslav Jirkovský tretten minutter ut i perioden. Bare minuttet senere reduserte Jirkovský til 6–4 med et langskudd. Svenskene svarte med å utskifte «Stor-Klas» Svensson med Wilhelm Arwe og spillet hardnet til. Burman pyntet ytterligere på resultatet med sin tredje (eller fjerde) scoring for kvelden, og kampen endte derfor 7–4.På tross av europamesterskapet bestod av én kamp verserer det en del usikkerhet om både kampforløp og sluttresultatet. Det svenske ishockeyforbundet mente at kampen endte 7−4 mens Tsjekkoslovakia hevdet at kampen endte 6−4. Diskrepansen skyldes at det kun var assistentdommeren bak mål som hadde sett pucken gå i mål på 6–1-scoringen, noe han informerte hoveddommer Raoul Le Mat. Ettersom at ingen de tsjekkoslovakiske spillerne eller mediene hadde sett målet gå inn anerkjente de ikke svenskenes sjette mål. LIHG anså opprinnelig 6−4 som offisielt resultat, men dette ble senere endret til 7−4.Det verserer også en viss usikkerhet vedrørende målscorerne. Dagens Nyheter rapporterte enten Burman eller «Fransman»–Johansson som målscoreren for svenskenes mål til 6–1 (med assist til «Stor-Klas» Svensson), mens Svenska Dagbladet opplyste at målscoreren var «Stor-Klas» Svensson. Jubileumsboken Svensk ishockey 75 år utgitt av Svenska ishockeyförbundet hevder at Burman og «Fransman»-Johansson ble kreditert for tre mål hver i kampen. Svenska Dagbladet opplyste også at «Káďa» Pešek scoret tsjekkernes mål til 6-2, mens Lidové Noviny noterte Josef Šroubek som målscoreren med en assist til «Káďa» Pešek.


== Sluttresultater ==


== Statistikk ==


=== Toppscorere ===
Kilde: Ice-Hockey-Stat.com


== Se også ==
Ishockey-EM


== Noter ==


== Referanser ==


== Litteratur ==
Karel Gut, Jaroslav Prchal (2008). 100 let českého hokeje (tsjekkisk). Praha: AS press. 
Miloslav Jenšík (2001). Kronika českého hokeje (tsjekkisk). Praha: Olympia. 
Tomasz Małolepszy (2013). European Ice Hockey Championship Results: Since 1910 (engelsk). Scarecrow Press, Inc. 
Stephan Müller (2005). International Ice Hockey Encyclopaedia: 1904 – 2005 (engelsk). Norderstedt, Tyskland: Books on Demand. 
Andrew Podnieks, Birger Nordmark, red. (2017). IIHF Media Guide & Record Book 2018 (8. utg.). Zurich: International Ice Hockey Federation. s. engelsk. 
Janne Stark, Hasse Andersson (1997). Svensk ishockey 75 år: ett jubileumsverk i samband med Svenska ishockeyförbundets 75-årsjubileum (svensk). Vällingby: Svenska ishockeyförbundet. Strömberg/Brunnhage. 
Svenska Dagbladet. 24. februar 1921.
Dagens Nyheter. 24. februar 1921.
Lidové noviny. 1. mars 1921.


== Eksterne lenker ==
«Championnats d'Europe 1921» (fransk). Hockeyarchives.info. 
«1921. ЧЕ: Швеция (Стокгольм). Протоколы матчей / 1921 European Championship: Sweden (Stockholm). Match protocols» (russisk og engelsk). Ice-Hockey-Stat.com. Besøkt 31. januar 2023. 
«6th European Championship, 18 February 1921, Stockholm, Sweden» (engelsk). SFRP's Hockey Archive.